
„Karstā un aukstā ūdens skaitītāju piegāde un uzstādīšana”

Iepirkuma identifikācijas numurs: SIA DN 2015/7

Dobele 

2015
Vispārīga informācija

1. Iepirkuma identifikācijas numurs: SIA DN 2015/7.

2. Pasūtītāja kontaktpersona: 

2.1. par iepirkuma priekšmetu – Dzintars Rozenfelds, e-pasts: klienti@dobelesnamsaimnieks.lv, tālr. 63722079;

2.2. Par iepirkuma procedūru – Edgars Dūmiņš, e-pasts jurists@dobelesnamsaimnieks.lv, tālr.  63707294.

3. Piegādātāji: iepirkuma procedūrā var piedalīties Publisko iepirkumu likumā kā piegādātāji definētās personas, kas saskaņā ar normatīvajiem aktiem ir tiesīgas veikt komercdarbību / saimniecisko darbību un kas atbilst nolikumā noteiktajām prasībām, kam ir pieejami visi preču piegādei un uzstādīšanai nepieciešamie resursi, kas spēj nodrošināt līguma izpildi.

Informācija par iepirkuma līguma priekšmetu un līgumu

4. Īss iepirkuma līguma priekšmeta apraksts:
4.1. Iepirkuma līguma priekšmets ir karstā un aukstā ūdens skaitītāju piegāde un uzstādīšana tajās Dobeles novada teritorijā esošajās daudzdzīvokļu dzīvojamajās mājās, kurās dzīvokļu īpašnieku kopsapulcē ir nolemts uzstādīt visā mājā (visos dzīvokļos) vienādus ūdens skaitītājus (atbilstošus šī nolikuma prasībām). Kopā ar ūdens skaitītājiem pēc nepieciešamības jāuzstāda arī saistītie papildelementi – atpakaļvārsts, filtrs un lodveida ventīlis. Tos nav jāpiegādā, tie ir pasūtītāja rīcībā, tos ir tikai jāuzstāda, ja nepieciešams.
4.2. Ūdens skaitītājiem ir jāatbilst pielikumā Nr.4 „Tehniskā specifikācija” noteiktajā prasībām. Prognozētais iegādājamo ūdens skaitītāju daudzums ir norādīts pielikumā Nr.4 „Tehniskā specifikācija”.

4.3. Iepirkums nav sadalīts daļās. Piedāvājums ir jāsniedz par visu līguma priekšmetu.

4.4. Līguma izpildes vieta ir Dobeles novada teritorija.
4.5. Pakalpojumu sniegšanas termiņš (piegāde un uzstādīšana) ir 36 mēneši.

4.6. Piedāvājuma derīguma termiņš ir 60 kalendārās dienas (no iesniegšanas brīža).

5. Informācija par iepirkuma līgumu:

5.1. Pasūtītājs līgumu slēdz ar Pretendentu, par kura piedāvājumu iepirkumu komisija būs pieņēmusi lēmumu par līguma slēgšanas tiesību piešķiršanu.

5.2. Ja izraudzītais pretendents atsakās slēgt iepirkuma Līgumu ar pasūtītāju, iepirkumu komisija rīkojas atbilstoši Publisko iepirkumu likuma 56.panta piektajā daļā noteiktajam.

5.3. Iepirkuma līgumu slēdz saskaņā ar nolikuma pielikumā pievienoto Līguma projektu. Līgumam pievieno izraudzītā Pretendenta Finanšu piedāvājuma un Tehniskā piedāvājuma kopiju. Iepirkuma nolikuma noteikumi ir spēkā un ir saistoši visā līguma izpildes laikā.

5.4. Pasūtītājs līguma izpildē paredz garantijas laiku 2 (divi) gadi (no iekārtu uzstādīšanas brīža).

5.5. Līgumā var tikt veikti grozījumi, ievērojot Publisko iepirkumu likuma 67.1 pantā un 68.pantā paredzēto, precizējumi vai papildinājumi, lai nodrošinātu līguma pilnīgu un kvalitatīvu izpildi. Katrā līguma grozīšanas reizē pasūtītājs izvērtē grozījumu pamatotību un norāda atbilstību Publisko iepirkumu likuma attiecīgajai normai, iepirkuma dokumentiem. 

6. Iepirkuma līguma finansēšanas avots: 

Pasūtītājs – SIA “DOBELES NAMSAIMNIEKS”.

7. Informācijas konfidencialitāte: 
Pasūtītājs nodrošina tās informācijas neizpaušanu, ko Pretendents piedāvājumā ir norādījis kā komercnoslēpumu vai konfidenciālu informāciju.

Piedāvājums un tā iesniegšana

8. Piedāvājumu iesniegšanas un atvēršanas vieta, datums, laiks un kārtība:

8.1. Piedāvājumus var iesniegt personīgi vai pa pastu:

iesniegšana personīgi – SIA “DOBELES NAMSAIMNIEKS” 1.kabinetā, Zaļā ielā 3, Dobele, Dobeles  novads, darba laikā no plkst.8:00 līdz 17:00 (P, O, T, C), piektdienā no plkst. 8:00 līdz 16:00 (pārtraukums no 12:00 – 13:00).

iesniegšana, sūtot pa pastu – SIA “DOBELES NAMSAIMNIEKS”, Zaļā iela 3, Dobele, Dobeles nov., LV 3701.

8.2. Piedāvājumu iesniegšanas termiņš ir līdz 2015.gada 19.augustam plkst.14:00. Pa pastu sūtītais piedāvājums tiek uzskatīts par iesniegtu noteiktajā termiņā, ja to Pasūtītājs ir saņēmis līdz piedāvājumu iesniegšanai noteiktā termiņa beigām.

8.3. Piedāvājumu atvēršana notiks slēgtā piedāvājumu atvēršanas sanāksmē 2015.gada 19.augustā plkst.14:00 SIA “DOBELES NAMSAIMNIEKS” 1.kabinetā, Zaļā ielā 3, Dobelē, Dobeles nov. SIA “DOBELES NAMSAIMNIEKS” iepirkumu komisija (turpmāk tekstā – Komisija), atverot piedāvājumu, nosauc Pretendenta nosaukumu, piedāvājuma saņemšanas laiku, piedāvājumā minētās skaitliskās vērtības, kas nolikumā ir noteiktas kā piedāvājumu vērtēšanas kritērijs.

9. Piedāvājuma nodrošinājums:
9.1. Piedāvājuma nodrošinājums nav paredzēts.

10. Piedāvājumu sagatavošanas, noformēšanas un iesniegšanas prasības:
10.1. Piedāvājumam ir jābūt sagatavotam datora izdrukas veidā un skaidri salasāmam. Katram piedāvājuma eksemplāram ir jābūt cauršūtam ar auklu. Auklai ir jābūt aizsietai mezglā un galiem nostiprinātiem (pārlīmētiem ar papīra uzlīmi), cauršuvumam apliecinātam (atbilstoši normatīvo aktu prasībām).

10.2. Piedāvājums ir jāsagatavo divos eksemplāros: viens – oriģināls, otrs – kopija.

10.3. Uz katra eksemplāra ir jābūt atbilstošam uzrakstam „ORIĢINĀLS” vai „KOPIJA”. Piedāvājumam (gan oriģinālam, gan kopijai) jābūt caurauklotam tā, lai dokumentus nav iespējams atdalīt, sanumurētām lapām, uz uzlīmes norādīts lapu skaits, uzlīme apzīmogota un Pretendenta amatpersonas ar paraksta tiesībām vai Pretendenta pilnvarotas personas parakstīta (atšifrējot parakstītāja amatu, vārdu un uzvārdu).

10.4. Ja Pretendents ir iesniedzis kāda dokumenta kopiju, tā jāapliecina atbilstoši Ministru kabineta 2010.gada 28.septembra noteikumu Nr.916 “Dokumentu izstrādāšanas un noformēšanas kārtība” prasībām.

10.5. Visi sarakstes un piedāvājuma dokumenti ir jāiesniedz latviešu valodā. Ja piedāvājumā tiek iekļauts dokuments vai tā atvasinājums svešvalodā, tam ir jāpievieno dokumenta tulkojums latviešu valodā. Par tulkojuma atbilstību dokumenta oriģinālam ir atbildīgs pretendents.

10.6. Visa nolikumā prasītā informācija (dokumenti) ir jāiesniedz atbilstoši nolikuma prasībām un nolikuma pielikumos pievienotajām veidlapām.

10.7. Ja piedāvājumu iesniedz personu apvienība (nolikuma tekstā arī – pretendents), tad finanšu piedāvājumā norāda informāciju par visiem personu apvienības dalībniekiem.

10.8. Uz piedāvājuma titullapas ir jānorāda vismaz šāda informācija: iepirkuma nosaukums, identifikācijas numurs, pretendenta nosaukums, reģistrācijas numurs, pasta adrese (ar pasta indeksu), faksa numurs vai e-pasta adrese, uz kuriem iepirkumu komisija nepieciešamības gadījumā sūta vēstuli ar jautājumiem vai, pēc lēmuma pieņemšanas – paziņojumu par pieņemto lēmumu.

10.9. Sagatavojot piedāvājumu, pretendentiem pašiem ir jāizvērtē piegādājamās preces (preču daudzumu saraksti un citi iepirkuma dokumenti), un ir jāparedz visu līguma izmaksu (par piegādi un uzstādīšanu) lielums atbilstoši Līguma projektā paredzētajam, kas ir jāiekļauj piedāvājuma cenā.

10.10. Prasības finanšu piedāvājuma noformēšanai:

10.12.1. piedāvājumā visas cenas ir jāizsaka euro, centos;

10.12.2. cenas norāda ar precizitāti – divi cipari aiz komata.

10.12.3. finanšu piedāvājums ir jānoformē un jāiesniedz atbilstoši nolikuma pielikumam Nr.3 „Finanšu piedāvājums”. Piedāvājumā ir jānorāda līgumcena, par kādu Piegādātājs veiks skaitītāju piegādi un uzstādīšanu. Līgumcenā ir jāietver visi nodokļi, nodevas u.c. maksājumi, un visas citas paredzamās ar līguma izpildi saistītās izmaksas, izņemot PVN.

10.12.4. Piedāvājumā norādītā līgumcena tiek fiksēta uz visu līguma izpildes laiku un netiks pārrēķināta.

10.12.5. Piedāvājumā nedrīkst pārsaukt, dzēst, papildināt ar nedefinētiem preču vai darbu apjomiem vai kā citādi mainīt preču vai darbu daudzumu sarakstu, izņemot gadījumu, kad iepirkuma procedūras sarakstes laikā iepirkumu komisija pasūtītāja mājaslapā ir publicējusi precizējumus. Tādā gadījumā, sagatavojot finanšu piedāvājumu, pretendentam ir pienākums aktualizēt vai izmantot pasūtītāja mājaslapā publicēto aktualizēto preču un uzstādīšanas apjoma sarakstu, ja tāds ir publicēts.

10.13. Iepirkuma nolikumā dotās formas nedrīkst pārsaukt, dzēst, papildināt vai kā citādi mainīt, izņemot gadījumu, kad iepirkuma procedūras sarakstes laikā iepirkumu komisija pasūtītāja mājaslapā ir publicējusi precizējumus. Tādā gadījumā, sagatavojot finanšu piedāvājumu, pretendentam ir pienākums aktualizēt vai izmantot pasūtītāja mājaslapā publicēto aktualizēto iepirkuma nolikuma attiecīgo formu, ja tāda ir publicēta.

10.14. Piedāvājums nedrīkst saturēt grozījumus vai papildinājumus, kā arī neatrunātus labojumus.

10.15. Alternatīvi piedāvājumi (piedāvājumu varianti) nav pieļaujami.

10.16. Piedāvājumu sagatavo un iesniedz aizlīmētā aploksnē vai citā aizlīmētā iepakojumā (visus eksemplārus ievieto vienā aploksnē (iepakojumā).

11. Piedāvājuma aploksnes noformējums:

11.1. Aploksni adresē SIA “DOBELES NAMSAIMNIEKS” uz šādu adresi:

Zaļā iela 3, Dobele, Dobeles nov., LV 3701

un ar sekojošu norādi:

Piedāvājums iepirkumā 

„Karstā un aukstā ūdens skaitītāju piegāde un uzstādīšana”
 identifikācijas numurs SIA DN 2015/7

Neatvērt līdz 2015.gada 19.augusta plkst.14:00

11.2. Uz aploksnes (piedāvājuma iepakojuma) ir jābūt norādītam Pretendenta nosaukumam un pasta adresei, lai gadījumā, ja piedāvājuma iesniegšanas termiņš ir nokavēts, to neatvērtā veidā varētu nosūtīt atpakaļ.

12. Piedāvājumu saņemšana

12.1. Piedāvājumus saņem un reģistrē SIA “DOBELES NAMSAIMNIEKS”. Saņemot piedāvājumu, sekretāre uz aploksnes (iepakojuma) norāda piedāvājuma saņemšanas datumu un laiku. Ja piedāvājums ir saņemts pēc piedāvājuma iesniegšanas termiņa beigām, uz piedāvājuma aploksnes izdara atzīmi „NOKAVĒTS”. Piedāvājumus to iesniegšanas secībā reģistrē kopējā SIA “DOBELES NAMSAIMNIEKS’ saņemto dokumentu reģistrā, kur tiek norādīta šāda informācija:

12.1.1. Pretendenta nosaukums un adrese;

12.1.2. faktiskais piedāvājuma reģistrēšanas datums.

12.2. Ja piedāvājums saņemts atvērtā vai bojātā iepakojumā, atbildīgā persona uz iepakojuma izdara atzīmi par konstatēto piedāvājuma noformējumu un nekavējoties piedāvājumu pārzīmogo un veic pasākumus, lai par to informētu pretendentu.

12.3. Ja piedāvājumu iesniedz personīgi, atbildīgā persona pēc piedāvājuma saņemšanas nokopē piedāvājuma aploksnes (iepakojuma) pusi, kurā redzams piedāvājuma saņemšanas datums un laiks, un atdod to piedāvājumu iesniegušajai personai kā apliecinājumu par piedāvājuma saņemšanu konkrētajā laikā.

12.4. Saņemtie piedāvājumi tiek izsniegti vai atdoti atpakaļ pretendentiem tikai kādā no šiem gadījumiem:

12.4.1. ja piedāvājums ir iesniegts pēc noteiktā termiņa beigām;

12.4.2. ja pretendents to atsauc vai groza pirms piedāvājumu iesniegšanas termiņa beigām.

Iepirkuma procedūras dokumentācija un informācijas apmaiņa

13. Iepirkuma procedūras dokumentācija:

13.1. Iepirkuma dokumentācija piedāvājuma sagatavošanai ir iepirkuma nolikums ar pielikumiem, tehniskā dokumentācija un cita pasūtītāja mājaslapā publicētā informācija (dokumenti) pie attiecīgā iepirkuma. Iepirkuma laikā veiktā sarakste (uzdotie jautājumi un sniegtās atbildes, kā arī izdarītie precizējumi) un Iepirkumu uzraudzības biroja mājaslapā internetā publicētie paziņojumi arī ir iepirkuma dokumentācija. Par saraksti ir uzskatāmi arī piedāvājumu vērtēšanas laikā iepirkumu komisijas uzdotie jautājumi un pretendenta sniegtās atbildes.

14. Iepirkuma procedūras dokumentācijas pieejamība:

14.1. Pasūtītājs nodrošina brīvu un tiešu elektronisko pieeju iepirkuma procedūras dokumentiem Pasūtītāja mājaslapā: www.dobelesnamsaimnieks.lv sadaļā IEPIRKUMI. Tur tiek publicēta arī informācija par iepirkuma procedūras laikā veikto saraksti (uzdotie jautājumi un sniegtās atbildes, kā arī izdarītie precizējumi) ar ieinteresētajiem piegādātājiem.

15. Sarakste, informācijas sniegšana: 

15.1. Ikvienā sarakstes dokumentā norāda iepirkuma nosaukumu vai identifikācijas numuru.

15.2. Piegādātājam, kas vēlas saņemt atbildi uz jautājumu par iepirkuma procedūras dokumentiem vai skaidrojumu, kontaktpersonai jautājumos par iepirkuma dokumentiem un iepirkuma sarakstē (nolikuma 3.punkts) iesniedz vēstuli ar jautājumu, atsūtot to e-pastā klienti@dobelesnamsaimnieks.lv, pa pastu, vai arī iesniedzot personīgi SIA “DOBELES NAMSAIMNIEKS” 1.kabinetā.

15.3. Vienlaicīgi ar atbilžu publicēšanu pasūtītāja mājaslapā internetā, iepirkumu komisija jautājumu iesniegušajam piegādātājam atbildes sniedz arī, nosūtot vēstuli uz attiecīgā pretendenta norādīto faksu vai e-pastu, vienlaicīgi izsūtot vēstuli arī pa pastu.

15.4. Iepirkumu komisija atbildes sniedz iespējami īsā laikā, bet ne vēlāk kā divas darba dienas pirms piedāvājumu iesniegšanas termiņa beigām.

15.5. Iepirkumu komisija, izdarot skaidrojumu, precizējumu vai nebūtisku grozījumu iepirkuma dokumentos, informē visus ieinteresētos Piegādātājus, ievietojot attiecīgu informāciju savā mājaslapā internetā ne vēlāk kā divas darba dienas pirms piedāvājumu iesniegšanas termiņa beigām.

15.6. Ja iepirkumu komisija pieprasa papildus informāciju, dokumentus atbilstoši Publisko iepirkumu likuma 45.pantam, pretendents atbildi sniedz iepirkumu komisijas noteiktajā termiņā, atsūtot atbildi pa faksu un vienlaicīgi to izsūtot arī pa pastu, vai elektroniski, izmantojot drošu elektronisko parakstu.
Prasības pretendentam

16. Iepirkuma procedūras dokumentācija:

16.1. Ja Pretendenta saimnieciskais un finansiālais stāvoklis, kā arī tehniskās iespējas neatbilst Nolikumā noteiktajām minimālajām prasībām, tad Pretendenta piedāvājumu noraida.

16.2. Pretendenta saimnieciskajam, finansiālajam stāvoklim un tehniskajām iespējām izvirzītas sekojošas minimālās prasības:

16.2.1. Pretendenta rīcībā ir nepieciešamās profesionālās, tehniskās un organizatoriskās spējas, personāls, finanšu resursi un infrastruktūra, kas nepieciešama iepirkuma realizācijai;

16.2.2. Pretendenta gada finanšu vidējais apgrozījums pēdējo trīs gadu (t.i. 2012, 2013. un 2014.gados) laikā ir ne mazāks kā piedāvātā kopējā līgumcena;

16.2.3.  Pretendents ir realizējis vismaz 3 (trīs) iepirkuma priekšmetam līdzīgus projektus saistībā ar ūdens skaitītāju piegādi un uzstādīšanu.
17. Pretendenta  atlases dokumenti:

17.1. Pretendents iesniedz pretendenta amatpersonas vai tās pilnvarotās personas parakstītu pieteikumu dalībai iepirkumā, kas sagatavots atbilstoši veidlapai (1.pielikums).

17.2. Pretendenta izziņa par gada finanšu vidējo apgrozījumu pēdējo trīs gadu (t.i. 2012, 2013. un 2014. g) laikā, kas ir ne mazāks kā piedāvātā kopējā līgumcena, kas apliecina Pretendenta atbilstību 16.2.2.prasībām;

17.3. Pretendenta realizēto projektu saraksts, ar ko Pretendents apliecina viņa atbilstību 16.2.3.punkta prasībām. Piedāvājumam jāpievieno sniegto pakalpojumu saraksts, atbilstoši 2.pielikumam;

18. Pretendenta tiesības un pienākumi:

18.1. Piedalīšanās iepirkumā ir Pretendentu brīvas gribas izpausme. Iesniedzot piedāvājumu dalībai iepirkuma procedūrā, Pretendents pieņem un apņemas ievērot visus nolikuma noteikumus.

18.2. Saskaņā ar Publisko iepirkumu likuma 41.panta trešajā daļā un 42.panta trešajā daļā noteikto pretendents, lai pierādītu, ka tā kvalifikācija atbilst iepirkuma procedūras dokumentos noteiktajām prasībām, var balstīties uz citu uzņēmēju iespējām.

18.3. Atbilstoši Publisko iepirkumu likuma 20.pantam pretendents var piesaistīt apakšuzņēmējus, norādot piedāvājumā par tiem informāciju atbilstoši nolikumā noteiktajam.

18.4. Pretendents pārliecinās, ka visi nolikumā prasītie dokumenti ir iekļauti piedāvājumā.

18.5. Pretendentam ir pienākums pieprasīt papildinformāciju vai nolikuma skaidrojumu, ja iepirkuma procedūras dokumenti nav skaidri saprotami un/vai ja iepirkuma dokumentu atsevišķās sadaļās iekļautās ziņas ir pretrunā.

18.6. Pretendentam līdz brīdim, kad tiek pieņemts lēmums par līguma slēgšanas tiesību piešķiršanu, ir tiesības atsaukt savu piedāvājumu, iesniedzot iesniegumu par piedāvājuma atsaukšanu.

18.7. Pretendentam, iesniedzot piedāvājumu, ir tiesības pieprasīt apliecinājumu, ka piedāvājums konkrētajā laikā ir saņemts (atbilstoši nolikuma 8.2.punktam).

18.8. Pretendentam ir pienākums sniegt patiesu informāciju (ziņas).

18.9. Atbilstoši Publisko iepirkumu likuma 45.pantā noteiktajam Pretendentam ir pienākums pēc pasūtītāja pieprasījuma izskaidrot savu piedāvājumu, noteiktajā laikā atbildot uz jautājumiem, uzrādot dokumentu oriģinālus, vai iesniedzot citu nepieciešamo informāciju, dokumentus. 


Ja iepirkumu komisija pieprasa papildus informāciju, tad, atbilstoši Publisko iepirkumu likuma 45.pantam, Pretendents atbildi sniedz iepirkumu komisijas noteiktajā termiņā, atsūtot atbildi pa faksu un vienlaicīgi to izsūtot arī pa pastu vai tikai elektroniski, izmantojot drošu elektronisko parakstu. 

18.10. Pretendentam ir pienākums pašam segt visus izdevumus, kas saistīti ar piedāvājuma sagatavošanu un iesniegšanu.

18.11. Pretendentam ir pienākums līguma izpildi veikt atbilstoši piedāvājumā norādītajam. Atkāpes no piedāvājumā norādītā ir pieļaujamas tikai ar pasūtītāja piekrišanu, kurš izvērtē katru gadījumu atsevišķi, un ar pieņemto lēmumu nepasliktina savu stāvokli, un nemazina pretendentiem sākotnēji noteiktās prasības.
18.12. Saskaņā ar Publisko iepirkumu likumu Pretendentam ir tiesības pārsūdzēt SIA “DOBELES NAMSAIMNIEKS” iepirkumu komisijas pieņemto lēmumu Administratīvajā rajona tiesā Administratīvā procesa likumā noteiktajā kārtībā viena mēneša laikā no lēmuma saņemšanas dienas.

Piedāvājumu vērtēšana un pretendentu pārbaude 

19. Piedāvājumu vērtēšana, pretendentu atlase un atbilstības pārbaude.

19.1. Piedāvājuma noformējuma novērtēšanu, pretendentu atlasi, pārbaudot kvalifikācijas atbilstību nolikumā noteiktajām prasībām, un piedāvājumu vērtēšanu un lēmumu pieņemšanu slēgtās sēdēs veic Komisija.
19.2. Katrs Komisijas loceklis paraksta apliecinājumu, ka nav tādu apstākļu, kuru dēļ varētu uzskatīt, ka viņš ir ieinteresēts konkrēta pretendenta izvēlē vai darbībā un nav ar to saistīts Publisko iepirkumu likuma 23.panta pirmās, otrās un trešās daļas izpratnē.

19.3. Piedāvājumu vērtēšana notiek atbilstoši Publisko iepirkumu likumam, saskaņā ar iepirkuma procedūras nolikuma un tā pielikumu noteikumiem.

19.4. Komisija uzskata, ka Pretendents, iesniedzot piedāvājumu, ir pilnībā iepazinies ar iepirkuma dokumentiem, sapratis un piekrīt izpildīt iepirkuma dokumentos noteiktās prasības un par piedāvāto cenu izpildīt preču piegādes un uzstādīšanas darbus.

19.5. Ja aploksne (piedāvājuma iesaiņojums) nav noformēta atbilstoši nolikuma prasībām, Pasūtītājs nav atbildīgs par piedāvājuma nonākšanu pie nepareiza adresāta vai tā atvēršanu pirms piedāvājumu iesniegšanas termiņa beigām. Priekšlaicīgi atvērtu piedāvājumu iepirkumu komisija turpmāk neizskata.

19.6. Piedāvājuma izvēles kritērijs – viszemākā cena. Līguma slēgšanas tiesības piešķir pretendentam, kura piedāvājums ir ar viszemāko cenu un atbilst iepirkuma procedūras dokumentos noteiktajām prasībām. Ja ir iesniegts viens piedāvājums, kas atbilst iepirkuma procedūras dokumentos noteiktajām prasībām, tad komisija līguma slēgšanas tiesības piešķir šim pretendentam.

19.7. Komisija pretendenta kvalifikāciju un tehniskās spējas vērtē no piedāvājumā iekļautās informācijas un uzskata, ka pretendents paredzamā līguma izpildi ir plānojis veikt atbilstoši piedāvājumā norādītajai informācijai.

19.8. Komisija pārbauda, vai piedāvājumi ir noformēti atbilstoši iepirkuma dokumentos izvirzītajām prasībām un vai ir iesniegti visi prasītie dokumenti.

19.8.1. Ja dokumenti nav noformēti atbilstoši iepirkuma dokumentos izvirzītajām prasībām vai nav iesniegti visi prasītie dokumenti, vai arī iesniegtais (piedāvājumā iekļautais) dokuments nesatur nolikumā prasīto informāciju, Komisija var pieņemt lēmumu par piedāvājuma noraidīšanu, vērtējot attiecīgo neatbilstību pēc būtības.

19.8.2. Dokumentu oriģināla un kopijas eksemplāros iekļautās informācijas nesakritību gadījumā par pareizu tiek uzskatīta oriģināla eksemplārā iekļautā informācija.

19.9. Komisija pārbauda pretendentu kvalifikācijas atbilstību iepirkuma procedūras dokumentos izvirzītajām prasībām.

19.9.1. Ja pretendenta saimnieciskais un finansiālais stāvoklis nav atbilstošs nolikumā un tā pielikumos noteiktajām prasībām, Komisija pieņem lēmumu par attiecīgā pretendenta piedāvājuma noraidīšanu.
19.9.2. Ja pretendenta tehniskās un profesionālās spējas nav atbilstošas nolikumā un tā pielikumos noteiktajām prasībām, Komisija pieņem lēmumu par attiecīgā pretendenta piedāvājuma noraidīšanu.
19.10.  Komisija pārbauda, vai finanšu piedāvājumā ir iekļautas visas prasītās izmaksas, un nosaka piedāvājuma atbilstību iepirkuma procedūras dokumentos norādīto un līguma izpildē vajadzīgo tehnisko prasību līmenim.

19.10.1. Par piedāvājumiem, kuros nebūs ietverti visi preču un darbu daudzumu sarakstos prasītie apjomi, tai skaitā sarakstes laikā noteiktie precizējumi, vai arī preču vai darbu daudzumu saraksts būs papildināts ar nedefinētiem preču vai darbu apjomiem vai kā citādi neatļauti grozīts, Komisija var pieņemt lēmumu par piedāvājuma noraidīšanu, vērtējot attiecīgo neatbilstību pēc būtības.

19.10.2. Par piedāvājumiem, kuros piedāvātais pakalpojums nav atbilstošs iepirkuma dokumentos norādīto un līguma izpildē vajadzīgo tehnisko prasību līmenim vai kuros nebūs ietvertas visas paredzamās izmaksas, tai skaitā sarakstes laikā noteiktie precizējumi, Komisija var pieņemt lēmumu par piedāvājuma noraidīšanu, vērtējot attiecīgo neatbilstību pēc būtības.

19.10.3. Ja pretendents ar piedāvājumu vai atbildēm uz Komisijas uzdotajiem jautājumiem nepierāda spēju izpildīt līguma noteikumus, komisija pieņem lēmumu par pretendenta noraidīšanu.

19.11. Komisija vērtē, vai kāds no saņemtajiem piedāvājumiem nav nepamatoti lēts. Ja Komisija uzskata, ka kāds no saņemtajiem piedāvājumiem ir nepamatoti lēts, tā rīkojas Publisko iepirkumu likuma 48.panta kārtībā. Nepamatoti lētu piedāvājumu komisija noraida un turpmāk nevērtē.

19.12. Ja pasūtītājam pieejamie finanšu līdzekļi ir mazāki par piedāvāto līgumcenu, iepirkumu komisija var pieņemt lēmumu par iepirkuma procedūras pārtraukšanu.

19.13. Iepirkumu komisija jebkurā no vērtēšanas posmiem izslēdz pretendentu, kuram būtu piešķiramas līguma slēgšanas tiesības, no turpmākas dalības iepirkuma procedūrā, ja tā uzzina, ka pastāv kāds no Publisko iepirkumu likuma noteiktajiem pretendentu izslēgšanas nosacījumiem.

19.14. Lai novērtētu vai uz pretendentu neattiecas kāds no Publisko iepirkumu likuma noteiktajiem pretendentu izslēgšanas nosacījumiem, iepirkumu komisija veic iepriekšminētā likuma panta septītajā daļā noteiktās darbības, ievērojot astotajā daļā noteikto.

19.15. Ja Komisija kādu no piedāvājumiem atzīst par neatbilstošu iepirkuma dokumentos izvirzītajām prasībām un pieņem lēmumu pa pretendenta noraidīšanu, tā piedāvājumu turpmāk nevērtē.

19.16. Ja pretendents atsauc piedāvājumu, iepirkumu komisija viņa piedāvājumu turpmāk nevērtē.

19.17. Iepirkumu komisija jebkurā no vērtēšanas posmiem var lūgt pretendentam, kura piedāvājums nav skaidrs, lai viņš atbild uz jautājumiem, skaidro piedāvājumā iekļauto informāciju, sniedz papildus informāciju, u.c.

19.18.   Ja komisija pieprasa, lai pretendents precizē informāciju vai paskaidro savu piedāvājumu, tā nosaka termiņu, līdz kuram pretendentam ir jāsniedz atbilde.

19.19. Ja pretendents ar piedāvājuma skaidrojumiem groza piedāvājumā sākotnēji noteikto, tas ir uzskatāms par piedāvājuma grozījumu un Komisija piedāvājumu vērtē, neņemot vērā pretendenta piedāvātos piedāvājuma grozījumus.

19.20. Vērtējot piedāvājumus, Komisija ņem vērā piedāvājumā iekļauto informāciju un citu iegūto informāciju, pretendentiem uzdotos jautājumus un saņemtās atbildes uz tiem. Ja pretendents noteiktajā laikā neatbild uz Iepirkumu komisijas lūgumu atbildēt uz jautājumiem, skaidrot piedāvājumā iekļauto informāciju, sniegt papildus informāciju, komisija ir tiesīga vērtēt, ņemot vērā rīcībā esošo informāciju. Ja pretendents, atbildot uz Komisijas uzdotajiem jautājumiem nenovērš šaubas par atbilstību prasībām, tad komisija ir tiesīga pieņemt lēmumu par pretendenta piedāvājuma noraidīšanu.

19.21. Vērtējot piedāvājumus, komisija neņem vērā nekādus pretendenta piedāvātos papildus labumus, kas nav prasīti iepirkuma procedūras nolikumā vai pārsniedz nolikumā noteikto prasību minimumu.

20. Lēmuma paziņošana

20.1. Par pieņemto lēmumu par līguma tiesību slēgšanas tiesību piešķiršanu iepirkumu komisija paziņo Publisko iepirkumu likuma noteiktajā kārtībā – pretendentiem trīs darba dienu laikā no lēmuma pieņemšanas dienas, nosūtot paziņojumu par pieņemto lēmumu pa faksu vai e-pastu, vienlaicīgi to izsūtot arī pa pastu.

20.2. Lēmums par līguma slēgšanas tiesību piešķiršanu atbilstoši Publisko iepirkumu likumam tiek ievietots pasūtītāja mājaslapā pie attiecīgā iepirkuma dokumentiem dienā, kad pretendentiem tiek paziņots par pieņemto lēmumu.

21. Iepirkumu komisijas tiesības:

21.1. Apstiprināt iepirkuma nolikumu, veikt nebūtiskus grozījumus, precizējumus, skaidrojumus iepirkuma dokumentos, ievietojot par tiem attiecīgu informāciju pasūtītāja mājaslapā internetā pie attiecīgā iepirkuma nolikuma un sarakstes. Ja iepirkuma dokumentos veicami būtiski grozījumi, Komisija pieņem lēmumu par iepirkuma pārtraukšanu un Iepirkumu uzraudzības biroja mājaslapā publicē attiecīgu paziņojumu.

21.2. Ņemot vērā procesuālās ekonomijas principu un taupot pasūtītāja resursus, izvēlēties piedāvājumu vērtēšanā veicamo darbību secību un vērtēt piedāvājumus tiktāl, ciktāl tas ir vajadzīgs lēmuma pieņemšanai par līguma slēgšanas tiesību piešķiršanu.

21.3. Ja tas nepieciešams pretendentu atlasei, piedāvājumu vērtēšanai, pieprasīt Pretendentiem precizēt informāciju, iesniegt papildus informāciju par piedāvājumu, apliecināt piedāvājumā iekļautās informācijas patiesumu, pieprasīt uzrādīt dokumenta oriģinālu, u.c. saskaņā ar Publisko iepirkumu likuma 37., 45. un 48.pantu.

21.4. Pieaicināt komisijas darbā ekspertu ar padomdevēja tiesībām, kurš paraksta apliecinājumu, ka nav tādu apstākļu, kuru dēļ varētu uzskatīt, ka viņš ir ieinteresēts konkrēta pretendenta izvēlē vai darbībā un nav ar to saistīts Publisko iepirkumu likuma 23.panta pirmās, otrās un trešās daļas izpratnē.

21.5. Veikt citas darbības saskaņā ar Publisko iepirkumu likumu, citiem normatīvajiem aktiem un šo nolikumu.

21.6. Atbilstoši nolikumā noteiktajam saņemt piedāvājumus, atvērt un vērtēt tos, un pieņemt lēmumu par piedāvājuma turpmāku vērtēšanu vai noraidīšanu. Pieņemt lēmumu par līguma slēgšanas tiesību piešķiršanu vienam no piedāvājumus iesniegušajiem pretendentiem.

22. Iepirkumu komisijas pienākumi:

22.1. Izskatīt visus noteiktajā laikā saņemtos Pretendentu piedāvājumus, veicot visas pretendentu atlasei, piedāvājumu vērtēšanai un lēmuma pieņemšanai nepieciešamās darbības, lai atbilstoši tiesību normām pieņemtu lēmumu par līguma slēgšanas tiesību piešķiršanu.

22.2. Izsniegt vispārpieejamo informāciju saskaņā ar Publisko iepirkumu likumu un citiem spēkā esošiem normatīvajiem aktiem.

22.3. Veikt citas darbības saskaņā ar Publisko iepirkumu likumu, šo nolikumu un citām spēkā esošām tiesību normām.

23.
Pielikumu saraksts

Šim nolikumam ir pievienoti 6 pielikumi, kas ir tā neatņemamas sastāvdaļas: 

1.pielikums: Pieteikums dalībai iepirkumā;

2.pielikums: Pretendenta veikto preču piegāžu saraksts;

3.pielikums: Pretendenta Finanšu piedāvājums;

4.pielikums: Tehniskās prasības;

5.pielikums Tehniskais piedāvājums;

6.pielikums: Iepirkuma līguma projekts.

Nolikuma pielikums Nr.1 „Pretendenta pieteikums dalībai iepirkumā”

SIA “DOBELES NAMSAIMNIEKS” izsludinātajā iepirkumā 

ID Nr. SIA DN 2015/7
PIETEIKUMS DALĪBAI IEPIRKUMĀ

SIA “DOBELES NAMSAIMNIEKS” izsludinātajā iepirkumā

„Karstā un aukstā ūdens skaitītāju piegāde un uzstādīšana”,

identifikācijas numurs SIA DN 2015/7
Pretendents ______________________________ iesniedz savu pieteikumu dalībai iepirkumā                 

„Karstā un aukstā ūdens skaitītāju piegāde un uzstādīšana”, identifikācijas numurs SIA DN 2015/7, un saskaņā ar iepirkuma nolikuma noteikumiem apliecina, ka:

· Atzīst sev par saistošām un apņemas ievērot iepirkuma nolikuma prasības.

· Tā piedāvājums ir spēkā līdz iepirkuma līguma noslēgšanai vai paziņojumam par iepirkuma izbeigšanu bez rezultāta. Līguma slēgšanas tiesību piešķiršanas gadījumā piedāvājums ir spēkā visu līguma darbības laiku.

· Līguma slēgšanas tiesību piešķiršanas gadījumā spēs veikt un apņemas veikt preču piegādi un uzstādīšanu saskaņā ar tā iesniegto piedāvājumu un atbilstoši Tehniskajās prasībās ietvertajām prasībām.

· Uz to nepastāv Publisko iepirkumu likuma 8.2 panta piektās daļas nosacījumi.
· Nekādā veidā nav ieinteresēts nevienā cita piedāvājumā un nepiedalās nevienā citā piedāvājumā, kas iesniegti šajā iepirkumā.

· Visas piedāvājumā sniegtās ziņas ir precīzas un patiesas.

	Pretendenta nosaukums
	

	Reģistrācijas Nr.
	

	Juridiskā adrese
	

	Faktiskā adrese
	

	E-pasts
	

	Kontaktpersona
	

	Kontaktpersonas tālr./fakss, e-pasts
	

	Bankas nosaukums
	

	Bankas kods
	

	Norēķinu konts
	


2015.gada ___.________________

____________________________________________________________________

               Pretendenta likumīgā pārstāvja vai pilnvarotās personas paraksts, tā atšifrējums

Z.v.

Nolikuma pielikums Nr.2 „Pretendenta veikto preču piegāžu saraksts”

SIA “DOBELES NAMSAIMNIEKS” izsludinātajā iepirkumā 

ID Nr. SIA DN 2015/7
PRETENDENTA VEIKTO PREČU PIEGĀŽU SARAKSTS

	Nr.p.k.
	Pasūtītājs (nosaukums, adrese, kontaktpersona, tālr.)
	Piegādāto preču kopējā summa (EUR) bez PVN
	Preču apraksts
	Preču piegāžu nodrošināšanas laiks (gads)

	1.
	
	
	
	

	2.
	
	
	
	

	3.
	
	
	
	


2015. gada __. ________________

____________________________________________________________________

               Pretendenta likumīgā pārstāvja vai pilnvarotās personas paraksts, tā atšifrējums

Z.v.

Nolikuma pielikums Nr.3 „Finanšu piedāvājuma forma”

SIA “DOBELES NAMSAIMNIEKS” izsludinātajā iepirkumā 

ID Nr. SIA DN 2015/7
Pretendenta 

FINANŠU PIEDĀVĀJUMS

Pilnībā iepazinušies ar iepirkuma procedūras nolikumu un tā pielikumiem, kā arī ar pieejamo informāciju, Pretendents piedāvā līgumā noteiktajos termiņos veikt preču piegādi un uzstādīšanu iepirkumā „Karstā un aukstā ūdens skaitītāju piegāde un uzstādīšana”, adresē: Dobele, Dobeles novads.

Piedāvājam veikt karstā un aukstā ūdens skaitītāju piegādi un veikt karstā un aukstā ūdens skaitītāju un nepieciešamo papildelementu uzstādīšanu (saskaņā ar Tehniskās specifikācijas prasībām un iesniegto Tehnisko piedāvājumu) par šādu kopējo līguma summu:
	Kopējā līguma summa, EUR bez PVN
	PVN
	Kopējā līguma summa, EUR ar PVN

	
	
	


Apliecinām, ka:

1. Esam iepazinušies un sapratuši iepirkuma procedūras dokumentu, tai skaitā līguma projekta, noteikumus un piekrītam izpildīt preču piegādi un uzstādīšanu par piedāvājumā norādīto līgumcenu.

2. Piedāvātajā līgumcenā ir iekļautas visas preču piegādes un uzstādīšanas izpildei nepieciešamās izmaksas.

3. Preču piegāde un uzstādīšana tiks veikta atbilstoši nolikuma un tā pielikumu noteikumiem, Latvijas Republikā spēkā esošām tiesību normām.

4. Līgumā noteiktās preču piegādes un uzstādīšanas izpildes termiņš ir 10 dienas no līguma pielikuma (piegādes un uzstādīšanas pasūtījums) parakstīšanas brīža.

5. Mums ir pieejami pietiekami resursi Līguma izpildei.

6. Mūsu piedāvājums ir spēkā līdz 2015.gada __.________________.

Iepirkuma līguma slēgšanas gadījumā no mūsu puses līgumu parakstīs pretendenta pārstāvis: pārstāvja amats, vārds uzvārds, kas pretendentu pārstāv uz (statūti, pilnvara vai cits – nosaukt atbilstošo) pamata.

Pretendenta kontaktpersonas :

	Vārds
	

	Uzvārds
	

	Amats
	

	Tālruņa numurs
	

	Faksa numurs
	

	e-pasta adrese
	


Pretendenta pārstāvja paraksts, paraksta atšifrējums, piedāvājuma parakstīšanas datums.

Nolikuma pielikums Nr.4 „Tehniskā specifikācija”

SIA “DOBELES NAMSAIMNIEKS” izsludinātajā iepirkumā 

ID Nr. SIA DN 2015/7

Tehniskā specifikācija
1. Ūdens skaitītāju iegādes izmaksās ir jābūt iekļautām piegādes izmaksām, bet atsevišķi ir jānorāda uzstādīšanas izmaksas.

2. Visām piegādājamajām precēm (ūdens skaitītājiem) ir jāatbilst Eiropas Savienības normatīvo aktu un tehnisko normatīvu (tostarp arī standartu) prasībām.
3. Visām piegādājamajām precēm ir jābūt jaunām. Precēm un pakalpojumam (uzstādīšanai) ir jābūt vismaz 24 mēnešu garantijai, kas ietver sevī bezmaksas darbības traucējumu novēršanu, ja tādi ir radušies, (tostarp izbraukumā uz uzstādīšanas vietu).
4. Piegādātajiem ūdens skaitītājiem ir jāatbilst B vai C precizitātes klasei (nedrīkst būt A klase), uzstādot tos horizontāli, ar precizitāti ne mazāku par H-R=100 (vai vairāk) un ne mazāku par V-R=50 (vai vairāk). Ūdens skaitītājiem ir jābūt tādiem, kuriem ir iespējams uzstādīt attālinātu nolasīšanu (bezvadu M-Bus elektronisko moduli).
5. Piegādājamās preces un to prognozētais apjoms:

	Nr. p. k.
	Preces nosaukums un raksturojums
	Mērvienība
	Skaits

	1
	Aukstā ūdens skaitītājs, L=110mm, H-R=100 (vai vairāk), ar bezvadu M-Bus atbalstu 
	Gab.
	750

	2
	Karstā ūdens skaitītājs, L=110mm, H-R=100 (vai vairāk), ar bezvadu M-Bus atbalstu
	Gab.
	750


6. Piegādājamo preču uzstādīšana:
	Nr. p. k.
	Darba nosaukums un raksturojums
	Mērvienība
	Skaits

	1
	Vecā ūdens skaitītāja demontāža un jaunā skaitītāja montāža
	Gab.
	1500

	2
	Filtra montāža (kopā ar ūdens skaitītāju)
	Gab.
	150

	3
	Lodveida ventīļa montāža (kopā ar ūdens skaitītāju)
	Gab.
	150

	4
	Atpakaļvārsta montāža (kopā ar ūdens skaitītāju)
	Gab.
	1350


Nolikuma pielikums Nr.5 „Tehniskais piedāvājums”

SIA “DOBELES NAMSAIMNIEKS” izsludinātajā iepirkumā 

ID Nr. SIA DN 2015/7

Tehniskais piedāvājums
1. Pretendents apņemas veikt karstā un aukstā ūdens skaitītāju piegādi un uzstādīšanu pasūtītāja SIA ‘’Dobeles Namsaimnieks’’ apsaimniekotajos objektos atbilstoši iepirkuma Nr. SIA DN 2015/7 nolikuma prasībām.

2. Piegādājamās preces un to prognozētais apjoms:

	Nr. p. k.
	Preces nosaukums un raksturojums
	Mērvienība
	Skaits
	1 vienības izmaksas (EUR)
	Kopējā summa par visu apjomu

	1
	Šeit jānorāda piedāvātie ūdens skaitītāji un to īss raksturojums
	Gab.
	750
	
	

	2
	Šeit jānorāda piedāvātie ūdens skaitītāji un to īss raksturojums
	Gab.
	750
	
	

	Kopā, bez PVN
	


3. Piegādājamo preču uzstādīšana:
	Nr. p. k.
	Darba nosaukums un raksturojums
	Mērvienība
	Skaits
	1 vienības izmaksas (EUR)
	Kopējā summa par visu apjomu

	1
	Vecā ūdens skaitītāja demontāža un jaunā skaitītāja montāža
	Gab.
	1500
	
	

	2
	Filtra montāža (kopā ar ūdens skaitītāju)
	Gab.
	150
	
	

	3
	Lodveida ventīļa montāža (kopā ar ūdens skaitītāju)
	Gab.
	150
	
	

	4
	Atpakaļvārsta montāža (kopā ar ūdens skaitītāju)
	Gab.
	1350
	
	

	Kopā, bez PVN
	


4. Kopējā piedāvātā līguma summa par piegādājamām precēm (2.punkts) un uzstādīšanu (3.punkts) ir: _______________ (summa vārdiem) EUR bez PVN.

Ar šo apstiprinām un garantējam sniegto ziņu patiesumu un precizitāti, kā arī atbilstību publiskā iepirkuma „Karstā un aukstā ūdens skaitītāju piegāde un uzstādīšana” nolikumam. Apstiprinām, ka piedāvātās preces atbilst iepirkuma Nr. SIA DN 2015/7 Tehniskajā specifikācijā izvirzītajām prasībām.
	Pretendenta pārstāvis
	

	
	(amats, paraksts, vārds, uzvārds)


Nolikuma pielikums Nr.6 „Piegādes līgums”

SIA “DOBELES NAMSAIMNIEKS” izsludinātajā iepirkumā 

ID Nr. SIA DN 2015/7

Piegādes līgums Nr. __________

Dobelē, 2015.gada ___._____________ 
                 jam.
SIA „DOBELES NAMSAINIEKS”, reģ. Nr. 48503021348, juridiskā adrese: Zaļā iela 3, Dobele, Dobeles nov., tās valdes locekļa Jāņa Audzēviča personā, kurš rīkojas saskaņā ar Statūtiem, turpmāk tekstā saukta Pasūtītājs, no vienas puses, un 

_____________________, reģ. Nr. ___________, juridiskā adrese: _____________, tās ____________________________ personā, kurš rīkojas saskaņā ar _________, turpmāk tekstā saukta Izpildītājs, no otras puses, abi kopā turpmāk tekstā saukti – Puses, vai atsevišķi – Puse, pamatojoties uz Publisko iepirkumu likumu, noslēdz šo līgumu, turpmāk tekstā – Līgums:
1. LĪGUMA PRIEKŠMETS

1.1. Izpildītājs ar saviem materiāliem, darba rīkiem, ierīcēm un darbaspēku, saskaņā ar katru kārtējo Pasūtījumu, apņemas piegādāt Pasūtītājam karstā un aukstā ūdens skaitītājus un uzstādīt karstā un aukstā ūdens skaitītājus un nepieciešamos papildelementus, atbilstoši iepirkuma (identifikācijas Nr. SIA DN 2015/7) nolikuma un šī Līguma noteikumiem.

2. PUŠU PILNVAROTIE PĀRSTĀVJI

2.1. No Pasūtītāja puses pilnvarotais pārstāvis (saistību izpildes koordinators), kurš kontaktējas ar Izpildītāju, vienojas par Līguma saistību izpildes niansēm, paraksta preču piegādes un uzstādīšanas pasūtījumus un nodošanas – pieņemšanas aktus, ar ko pieņem uzstādītās preces Pasūtītāja vārdā, ir: 

Dzintars Rozenfelds, tālrunis 26334768.

2.2. No Izpildītāja puses pilnvarotais pārstāvis (saistību izpildes koordinators), kurš kontaktējas ar Pasūtītāju, vienojas par Līguma saistību izpildes niansēm, paraksta preču piegādes un uzstādīšanas pasūtījumus un nodošanas – pieņemšanas aktus, ar ko nodod uzstādītās preces Izpildītāja vārdā, ir:

___________________________, tālrunis _____________.

3. PREČU PIEGĀDE UN UZSTĀDĪŠANA

3.1. Izpildītājs piegādā Pasūtītājam karstā un aukstā ūdens skaitītājus (turpmāk tekstā saukti – Skaitītāji) un uzstāda tos, saskaņā ar katrā kārtējā preču piegādes un uzstādīšanas pasūtījumā norādīto apjomu.

3.2. Sakaitītājus Izpildītājs uzstāda 10 dienu laikā pēc preču piegādes un uzstādīšanas pasūtījuma abpusējas parakstīšanas.

3.3. Par to, kādā konkrēti secībā un termiņos Izpildītājs veic preču piegādi un uzstādīšanu, iepriekš vienojas Pušu pārstāvji, kuri ir norādīti Līguma 2.1. un 2.2.punktā. Puses apliecina un piekrīt, ka Izpildītājs preču piegādi un uzstādīšanu veic atbilstoši preču piegādes un uzstādīšanas pasūtījumiem un, ievērojot šajā Līgumā noteikto. Preču piegādes un uzstādīšanas pasūtījumi tiek noformēti kā Līguma pielikumi un ir tā neatņemama sastāvdaļa.
4. IZPILDĪTĀJA TIESĪBAS UN PIENĀKUMI

4.1. Izpildītājam ir tiesības saņemt samaksu par preču piegādi un uzstādīšanu saskaņā ar Līguma noteikumiem.

4.2. Izpildītāja pienākumi ir:

4.2.1. Piegādāt Līgumā paredzētās preces un uzstādīt tās atbilstošā kvalitātē un pilnā apjomā saskaņā ar Līguma noteikumiem;

4.2.2. Visu preču uzstādīšanai nodrošināt kvalificētu tehnisko personālu;

4.2.3. Prasīt Pasūtītāja rakstisku piekrišanu, ja preču uzstādīšanai veikšanai vēlas pieaicināt apakšuzņēmējus;

4.2.4. Uzņemties atbildību par pieaicināto apakšuzņēmēju veiktā darba kvalitāti, kā arī par apakšuzņēmēju radītajiem zaudējumiem. Izpildītājs ir pilnībā atbildīgs par to, lai apakšuzņēmēji ievērotu visas šī Līguma saistības;

4.2.5. Veicot preču uzstādīšanu, nodrošināt Darba aizsardzības likuma un citu Latvijas Republikā spēkā esošo darba aizsardzību reglamentējošo normatīvo aktu prasību izpildi;

4.2.6. Nodrošināt, ka preču uzstādīšanai pieaicinātās vai Izpildītāja nodarbinātās personas ievēro visas normatīvo aktu prasības, kā arī morāles un ētikas normas gan saskarsmē ar Pasūtītāja pārstāvjiem, gan trešajām personām;

4.2.7. Garantēt ugunsdrošības un apkārtējās vides aizsardzības pasākumu veikšanu, kas saistīti ar līguma izpildi;

4.2.8. Nodrošināt kvalitatīvu preču piegādi un uzstādīšanu. Pasūtītājs nepieņem nekvalitatīvas preces vai nekvalitatīvi veiktu uzstādīšanu līdz trūkumu un defektu novēršanai.

5. PASŪTĪTĀJA TIESĪBAS UN PIENĀKUMI

5.1. Pasūtītājam ir pienākums savlaicīgi un atbilstoši šī Līguma noteikumiem samaksāt Izpildītājam par piegādātajām precēm un veiktajiem uzstādīšanas darbiem.

5.2. Pasūtītājam ir pienākums sniegt Izpildītājam visu informāciju, kas ir nepieciešama, lai Izpildītājs varētu Līgumā noteiktos pienākumus.

5.3. Pasūtītājam ir tiesības jebkurā laikā apmeklēt preču uzstādīšanas vietu un nepieciešamības gadījumā noformēt savus pamatotos aizrādījumus vai pārtraukt preču uzstādīšanu līdz trūkumu novēršanai.

5.4. Saņemot Izpildītāja paziņojumu par to, ka preču piegādes un uzstādīšanas darbi ir pabeigti, pieņemt paveiktos uzstādīšanas darbus, parakstot nodošanas – pieņemšanas aktu Pušu iepriekš saskaņotajā laikā.

5.5. Nodrošināt visus apstākļus un veikt visas nepieciešamās darbības, lai Izpildītājam būtu iespēja bez šķēršļiem un kavējuma izpildīt savas saistības, t.sk. piekļūt uzstādīšanai paredzētajām telpām. Pasūtītājs neatbild par trešo personu (tostarp dzīvokļu īpašnieku / īrnieku) rīcību, kas var kavēt savlaicīgu preču uzstādīšanas darbu izpildi. Ja Pasūtītājs no savas puses nenodrošina visus no tā atkarīgos apstākļus uzstādīšanas darbu pilnvērtīgai izpildei, kā arī trešo personu radīto šķēršļu dēļ uzstādīšanas darbu izpildes termiņš pagarinās par attiecīgo laiku.

6. LĪGUMA SUMMA UN APMAKSAS KĀRTĪBA

6.1. Līguma summa ir atbilstoši iepirkumā Nr. SIA DN 2015/7 iesniegtajam Izpildītāja piedāvājumam Kopējā prognozētā Līguma summa ir EUR ____________ (summa vārdiem), bet summa par katru objektu tiek norādīta Darbu pasūtījumā. Kopējā Līguma summa nedrīkst pārsniegt EUR 41999.00 (četrdesmit vienu tūkstoti deviņus simtus deviņdesmit deviņus eiro 00 centus).

6.2. Par izpildītajiem preču piegādes un uzstādīšanas darbiem Izpildītājs 5 darba dienu laikā pēc minēto darbu pabeigšanas un attiecīgā objekta nodošanas – pieņemšanas akta parakstīšanas piestāda rēķinu Pasūtītājam. Pasūtītājs apmaksā rēķinu 7 darba dienu laikā no rēķina saņemšanas brīža.

6.3. Rēķina apmaksa tiek uzskatīta par notikušu brīdī, kad Pasūtītājs ir veicis naudas summas pārskaitījumu no sava bankas konta Izpildītāja kontā.

6.4. Nekvalitatīvi veiktie piegādes un uzstādīšanas darbi netiek apmaksāti līdz trūkumu novēršanas brīdim, ko Izpildītājs novērš uz sava rēķina.

7. LĪGUMA IZPILDES TERMIŅI

7.1. Preču uzstādīšanas darbi ir uzskatāmi par pabeigtiem brīdī, kad Pušu pārstāvji to fiksē, parakstoties nodošanas – pieņemšanas aktā, ievērojot šajā Līgumā noteiktos izpildes termiņus. 

7.2. Līgums ir spēkā 36 (trīsdesmit sešus) mēnešus no tā spēkā stāšanās dienas. Pēc Līguma darbības termiņa izbeigšanās Pusēm ir jāizpilda vienai pret otru visas Līguma darbības termiņa laikā radušās saistības.

8. KVALITĀTES GARANTIJAS UN DEFEKTU NOVĒRŠANA

8.1. Izpildītājs piegādātajām precēm un veicamajiem uzstādīšanas darbiem dod vismaz 24 (divdesmit četru) mēnešu garantiju, kas ietver sevī visus nepieciešamos darbus, lai apaminītu vai salabotu preces un/vai novērstu veikto darbu defektus bez maksas (tostarp izbraucot uz uzstādīšanas vietu).

8.2. Uzstādīšanas darbu izpildes laikā konstatēto defektu novēršanā tiek pielietoti sekojoši noteikumi:

8.2.1. Izpildītājs novērš visus konstatētos defektus. Par uzstādīšanas darbu laikā konstatēto defektu novēršanas termiņu Puses vienojas katrā atsevišķā gadījumā;

8.2.2. Defektus Izpildītājs novērš uz sava rēķina Līgumā noteiktajā piegādes un uzstādīšanas izpildes termiņa ietvaros.
9. PUŠU ATBILDĪBA

9.1. Līguma saistību neizpildes gadījumā vainojamā Puse atlīdzina otrai Pusei radītos tiešos zaudējumus.

9.2. Par Līgumā noteiktā preču piegādes vai uzstādīšanas termiņa (3.2.punkts) nokavēšanu vai defektu novēršanas termiņa (8.2.punkts) nokavēšanu Izpildītājs maksā Pasūtītājam līgumsodu 0,1% no Līguma cenas (par attiecīgo objektu, kur preces tiek piegādātas vai uzstādīšanas darbi tiek veikti) par katru nokavējuma dienu, bet ne vairāk kā 10% no Līguma cenas (par attiecīgo objektu, kur preces tiek piegādātas vai uzstādīšanas darbi tiek veikti). Pasūtītājs ir tiesīgs līgumsoda naudu ieturēt no vēl neizmaksātās Līguma summas daļas.

9.3. Ja Pasūtītājs kavē samaksas par preču piegādi vai uzstādīšanu termiņu, tad Pasūtītājs maksā Izpildītājam līgumsodu par katru nokavēto dienu 0,1% apmērā no savlaicīgi nesamaksātās rēķinā norādītās summas, bet ne vairāk kā 10% no savlaicīgi nesamaksātās summas apmēra.

9.4. Līgumsoda samaksa neatbrīvo nevienu no Pusēm no Līguma saistību izpildes.

9.5. Izpildītājs ir atbildīgs par zaudējumiem, kādus viņš ar savu darbību vai bezdarbību ir nodarījis Pasūtītājam vai trešajām personām.

9.6. Ja Izpildītājs pēc Līguma noslēgšanas vispār nevar izpildīt vai atsakās izpildīt Līgumā ietvertās saistības (nav pieejamas attiecīgās iekārtas vai atbilstošs personāls u.c. iemeslu dēļ), tad Pasūtītājs ir tiesīgs prasīt no Izpildītāja vienreizēju līgumsodu 20% apmērā no Līguma summas (6.1.punkts) par Līguma neizpildi, kā arī Pasūtītājs ir tiesīgs nekavējoties izbeigt Līgumu vienpusēji, par to rakstveidā paziņojot Izpildītājam.

10. LĪGUMA IZBEIGŠANA UN NEPĀRVARAMA VARA

10.1. Jebkura no Pusēm ir tiesīga izbeigt šo līgumu, par to informējot otru Pusi rakstveidā vismaz vienu kalendāro mēnesi iepriekš, ja nepārvaramas varas dēļ otrai Pusei ilgstoši nav iespējams izpildīt Līguma saistības.

10.2. Neviena no Pusēm nenes atbildību par Līguma saistību neizpildi vai izpildes aizturēšanu, ja minētā izpilde vai izpildes aizturēšana ir radusies nepārvaramas varas apstākļu ietekmē. Ar nepārvaramu varu šī Līguma kontekstā ir saprotami tādi apstākļi, kas Pusēm nav bijuši paredzami un kontrolējami, novēršami vai ietekmējami.

10.3. Pusei, kurai saistību izpilde iepriekš minēto apstākļu dēļ kļuvusi neiespējama, ne vēlāk kā 3 (trīs) darba dienu laikā pēc šādu apstākļu iestāšanās jāziņo otrai Pusei par šādu apstākļu rašanos un to apstiprināšanai jāiesniedz attiecīga dokumentācija (piemēram, kompetentas iestādes izziņa).

10.4. Ja nepārvaramas varas apstākļi ilgst vairāk kā 30 (trīsdesmit) kalendārās dienas, tad Puses var izbeigt šo Līgumu, norēķinoties par faktiski izpildīto darbu.

10.5. Līguma izbeigšanas gadījumā pusēm 2 (divu) mēnešu laikā ir jāveic pilns norēķins, ieskaitot visu šajā Līgumā paredzēto līgumsodu samaksu.

11. STRĪDU IZŠĶIRŠANAS KĀRTĪBA UN CITI NOTEIKUMI

11.1. Visi strīdi, domstarpības un jebkura rakstura jautājumi, kuri var rasties sakarā ar šā Līguma izpildi starp Pusēm, ir jārisina pārrunu ceļā. Ja Puses nevar panākt vienošanos 30 kalendāro dienu laikā, tad strīds ir risināms Latvijas Republikas normatīvajos aktos noteiktajā kārtībā valsts tiesā.

11.2. Līguma papildinājumi, izmaiņas vai grozījumi noformējami ar abpusēji parakstītiem dokumentiem, kuri būs šī Līguma neatņemama sastāvdaļa.

11.3. Šis Līgums ir saistošs arī Pušu tiesību un saistību pārņēmējiem.

11.4. Šis Līgums ir sastādīts 2 (divos) eksemplāros latviešu valodā, abiem eksemplāriem ir vienāds juridiskais spēks, viens eksemplārs glabājas pie Pasūtītāja, otrs – pie Izpildītāja.  

12. PUŠU ADRESES UN REKVIZĪTI

Pasūtītājs:                                                                   Izpildītājs:

	SIA „DOBELES NAMSAIMNIEKS” 

Reģ. Nr. 48503021348

Adrese: Zaļā iela 3, Dobele,

Dobeles novads, LV-3701

Konts: LV 91UNLA0006000508407

Banka: AS „SEB banka”

________________________________

                  (Jānis Audzēvičs)
	       _______________________

       Reģ. Nr. ____________

Adrese: ________ iela _____,

___________, LV-_____

       Konts: ______________________

       Banka: ______________

    _____________________________

               (_________________)


Pielikums Nr.1

Pie līguma Nr. _________,

kas ir noslēgts __.__.2015

PIEGĀDES UN UZSTĀDĪŠANAS PASŪTĪJUMS

Dobelē, 2015.gada __.____________
1. Objekta adrese, kur veicama ūdens skaitītāju piegāde un skaitītāju un nepieciešamo papildelementu uzstādīšana: _________________________________________________.

2. Piegādes un uzstādīšanas termiņš (Līguma 3.2.punkts): __________________________.

3. Piegādājamās un uzstādāmās preces, daudzumi un cenas:

3.1. Piegādājamās preces un cenas:
	Nr. p. k.
	Preces nosaukums un raksturojums
	Mērvienība
	Skaits
	1 vienības izmaksas (EUR)
	Kopējā summa par visu apjomu

	1
	Uzvarētāja piedāvāto skaitītāju apraksts
	Gab.
	
	
	

	2
	Uzvarētāja piedāvāto skaitītāju apraksts
	Gab.
	
	
	

	Kopā, bez PVN
	


3.2. Preču uzstādīšana un cenas:
	Nr. p. k.
	Preces nosaukums un raksturojums
	Mērvienība
	Skaits
	1 vienības izmaksas (EUR)
	Kopējā summa par visu apjomu

	1
	Vecā ūdens skaitītāja demontāža un jaunā skaitītāja montāža
	Gab.
	
	
	

	2
	Filtra montāža (kopā ar skaitītāju)
	Gab.
	
	
	

	3
	Lodveida ventīļa montāža (kopā ar skaitītāju)
	Gab.
	
	
	

	4
	Atpakaļvārsta montāža (kopā ar skaitītāju)
	Gab.
	
	
	

	Kopā, bez PVN
	


Kopējā summa par precēm (3.1.punkts) un uzstādīšanu (3.2.punkts) ir: _______________ (_____________________________) EUR bez PVN, jeb _______________ (_____________________________) EUR ar PVN.
Pasūtītājs:                                                                   
Izpildītājs:

SIA „DOBELES NAMSAIMNIEKS”


________________________
________________________________


________________________________
              (Dzintars Rozenfelds)




        (__________)

Uzstādīšanas darbu nodošanas – pieņemšanas akts

Dobelē, 2015.gada ___.______________

1. Izpildītājs nodod un Pasūtītājs pieņem uzstādītās preces saskaņā ar Līguma 3.2.punktu un 5.4.punktu, parakstoties šajā aktā.

2. Parakstot šo aktu, Puses apliecina, ka preču piegāde un uzstādīšana ir pienācīgi izpildīta un nodota (no Izpildītāja puses) un pieņemta (no Pasūtītāja puses).

Pasūtītājs:                                                                   

Izpildītājs:

SIA „DOBELES NAMSAIMNIEKS” 


________________________
________________________________



________________________________

              (Dzintars Rozenfelds)




   (___________)

